Маладыя спецыялісты, а таксама настаўнікі са стажам работы да пяці гадоў пазнаёміліся глыбей з найноўшымі формамі і метадамі работы, з дапамогай якіх вучэбны ці факультатыўны занятак, пазакласнае мерапрыемства можна зрабіць не толькі пазнавальным, але і цікавым, захапляльным для вучняў. Як мультымедыйная прэзентацыя ці відэафрагмент спрыяе стварэнню сітуацыі поспеху, нязмушанай камунікацыі вучняў? Якім чынам сфарміраваць у навучэнцаў лінгвакультуралагічную кампетэнцыю? Як наогул садзейнічаць рэалізацыі кампетэнтнаснага падыходу? На гэтыя хвалюючыя пытанні атрыманы грунтоўныя адказы.